JY LEES NOU Lekkerste rosyntjiebrood
Ek het dié resep jare gelede by die kosskrywer en boerekoskenner Dine van Zyl gekry. Sedertdien is dit die enigste rosyntjiebrood wat ek bak. Ek het die resep effens aangepas deur die brood met 'n speserybotter te smeer voor ek die deeg oprol. Dit gee 'n mooi patroon en heerlike, ryk smaak aan die brood.
375 ml rosyntjies
Louwarm water om te bedek
7 x 250 ml (7 k) witbroodmeel
'n Knippie elk neutmuskaat en fyn kaneel
Smeer 'n groot broodpan goed met botter. Bedek die rosyntjies met louwarm water om dit 'n bietjie te laat uitswel. Meng die twee soorte meel met die kitsgis, suiker, speserye en sout. Voeg die 500 ml louwarm water geleidelik by en meng goed. Voeg die gesmelte botter by en knie tot die deeg elasties is.
Dreineer die rosyntjies en knie dit by die brood in. Sit die deeg in 'n mengbak wat goed met botter gesmeer is. Bedek losweg. Laat rys die deeg tot verdubbel in volume en knie dit af. Rol die deeg op 'n meelbestrooide oppervlak uit tot ongeveer 3 cm dik. Smeer die oppervlak met 'n lagie van die speserybotter (sien die vorige resep).
Rol die deeg op en sit dit in die gesmeerde pan. Laat weer rys tot die pan vol is. Voorverhit die oond tot 190 °C. Bak die brood vir 45-60 minute, of tot deurgaar. Bedien dit louwarm met botter. Lewer 1 groot brood.